
Da li je dozvoljeno oblačiti čisto crvenu odjeću ?


* 
* 
* 
* 
* 
* 
* 

 
Da li je dozvoljeno oblačiti čisto crvenu odjeću ?

El-Bera b. Azib, radijallahu anhu, rekao je: “Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, zabranio je upotrebu svilenih crvenih podsedlica. “362


lmran b. Husajn, radijallahu anhu, prenosi da je Resulullah, sallallahu alejhi ve sellem, zabranio upotrebu čisto crvenih podsedlica.363


Alija, radijallahu anhu, kaže: “Allahov Poslanik, sallallahu alejhi ve sellem, zabranio je da se upotrebljavaju čisto crvene podsedlice.”364


Ibn Omer, radijallahu anhu, pripovijeda da je Vjerovjesnik, sallallahu alejhi ve sellem, odvraćao od onoga što je svijetlocrvene boje.365


Propisi u vezi s poglavljem :


Prvo, zabranjeno je oblačiti čisto crvenu odjeću.


Drugo, El-Beraove riječi: “Vjerovjesnik, sallallahu alejhi ve sellem, bio je srednjeg rasta. Vidio sam ga u crvenom ogrtaču i nisam vidio nikog ljepšeg od njega”366 nisu dokaz da je dopušteno oblačiti odjeću čisto crvene boje, što sam objasnio u djelu Behdžetun-naifrin, 2/81 -82. Ibn Kajjim el-Dževzijja, u djelu Zadul-mead, 1/137-1 39, kaže: “Sintagma crveni ogrtač, koja se spominje u hadisu, odnosi se zapravo na ogrtač od jemenskog tekstila s crveno-crnim prugama, što je inače karakteristično za jemenske ogrtače, a nije potpuno crvene boje, kako neki tvrde. Ogrtač čisto crvene boje strogo je zabranjen, pa kako se može pomisliti da bi ga Vjerovjesnik, sallallahu alejhi ve sellem, obukao! Allah ga je sačuvao od toga. Ovdje je problem u razumijevanja izraza crveni ogrtač. A Allah najbolje zna.”


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


